CELEX: 62010CA0357
Language: el
Date: 2011-11-16 00:00:00
Title: Συνεκδικασθείσες υποθέσεις C-357/10 έως C-359/10: Απόφαση του Δικαστηρίου (δεύτερο τμήμα) της 10ης Μαΐου 2012 [αίτηση του Tribunale amministrativo regionale per la Lombardia (Ιταλία) για την έκδοση προδικαστικής αποφάσεως] — Duomo Gpa Srl (C-357/10), Gestione Servizi Pubblici Srl (C-358/10), Irtel Srl (C-359/10) κατά Comune di Baranzate C-357/10 και C-358/10), Comune di Venegono Inferiore (C-359/10) (Άρθρα 3 ΕΚ, 10 ΕΚ, 43 ΕΚ, 49 ΕΚ και 81 ΕΚ — Ελευθερία εγκαταστάσεως — Ελεύθερη παροχή υπηρεσιών — Οδηγία 2006/123/ΕΚ — Άρθρα 15 και 16 — Ανάθεση υπηρεσιών εκκαθαρίσεως, βεβαιώσεως και εισπράξεως φόρων ή άλλων εσόδων των οργανισμών τοπικής αυτοδιοικήσεως — Εθνική νομοθεσία — Ελάχιστο εταιρικό κεφάλαιο — Υποχρέωση)

30.6.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 194/2
            
         Απόφαση του Δικαστηρίου (δεύτερο τμήμα) της 10ης Μαΐου 2012 [αίτηση του Tribunale amministrativo regionale per la Lombardia (Ιταλία) για την έκδοση προδικαστικής αποφάσεως] — Duomo Gpa Srl (C-357/10), Gestione Servizi Pubblici Srl (C-358/10), Irtel Srl (C-359/10) κατά Comune di Baranzate C-357/10 και C-358/10), Comune di Venegono Inferiore (C-359/10)
   (Συνεκδικασθείσες υποθέσεις C-357/10 έως C-359/10) (1)
   
   (Άρθρα 3 ΕΚ, 10 ΕΚ, 43 ΕΚ, 49 ΕΚ και 81 ΕΚ - Ελευθερία εγκαταστάσεως - Ελεύθερη παροχή υπηρεσιών - Οδηγία 2006/123/ΕΚ - Άρθρα 15 και 16 - Ανάθεση υπηρεσιών εκκαθαρίσεως, βεβαιώσεως και εισπράξεως φόρων ή άλλων εσόδων των οργανισμών τοπικής αυτοδιοικήσεως - Εθνική νομοθεσία - Ελάχιστο εταιρικό κεφάλαιο - Υποχρέωση)
   2012/C 194/03
   Γλώσσα διαδικασίας: η ιταλική
   
      Αιτούν δικαστήριο
   
   Tribunale amministrativo regionale per la Lombardia
   
      Διάδικοι στην υπόθεση της κύριας δίκης
   
   Duomo Gpa Srl (C-357/10), Gestione Servizi Pubblici Srl (C-358/10), Irtel Srl (C-359/10)
   κατά
   Comune di Baranzate (C-357/10 και C-358/10), Comune di Venegono Inferiore (C-359/10)
   παρισταμένης της Agenzia Italiana per le Pubbliche Amministrazioni SpA (AIPA)
   
      Αντικείμενο
   
   Αίτηση εκδόσεως προδικαστικής αποφάσεως — Tribunale Amministrativo Regionale per la Lombardia — Ερμηνεία των άρθρων 15 και 16 της οδηγίας 2006/123/ΕΚ του Ευρωπαϊκού Κοινοβουλίου και του Συμβουλίου, της 12ης Δεκεμβρίου 2006, σχετικά με τις υπηρεσίες στην εσωτερική αγορά (ΕΕ L 376, σ. 36), και των άρθρων 3, 10, 43, 49 και 81 ΕΚ — Εμπορικές επικοινωνίες των νομοθετικά κατοχυρωμένων επαγγελμάτων — Σύμβαση αναθέσεως υπηρεσιών εκκαθαρίσεως, βεβαιώσεως και εισπράξεως φόρων και άλλων εσόδων των οργανισμών τοπικής αυτοδιοικήσεως — Επιβολή από την εθνική νομοθεσία ενός κατώτατου ορίου για το εταιρικό κεφάλαιο
   
      Διατακτικό
   
   Τα άρθρα 43 ΕΚ και 49 ΕΚ πρέπει να ερμηνευθούν υπό την έννοια ότι αντίκεινται σε διάταξη όπως η επίδικη στην κύρια δίκη, η οποία προβλέπει:
   
               —
            
            
               την υποχρέωση των επιχειρήσεων, πλην των εταιρειών με πλειοψηφική συμμετοχή του Δημοσίου, να αυξήσουν, εφόσον παραστεί ανάγκη, σε 10 εκατομμύρια ευρώ το ελάχιστο εξ ολοκλήρου καταβεβλημένο εταιρικό κεφάλαιό τους, προκειμένου να μπορούν να ασκήσουν δραστηριότητες εκκαθαρίσεως, βεβαιώσεως και εισπράξεως φόρων και άλλων εσόδων των οργανισμών τοπικής αυτοδιοικήσεως·
            
         
               —
            
            
               την ακυρότητα της αναθέσεως των εν λόγω υπηρεσιών σε επιχειρήσεις που δεν πληρούν την επιταγή αυτή περί ελάχιστου εταιρικού κεφαλαίου, και
            
         
               —
            
            
               την απαγόρευση συνάψεως νέων συμβάσεων για την ανάθεση υπηρεσιών ή συμμετοχής σε διαγωνισμούς για την ανάθεση τέτοιων υπηρεσιών, εφόσον δεν έχει εκπληρωθεί η υποχρέωση αυξήσεως του εταιρικού κεφαλαίου.
            
         
      (1)  ΕΕ C 260 της 25.9.2010.